PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra proiectului Legii muzeelor şi a colecţiilor publice

Proiectul Legii muzeelor şi colecţiilor publice (Pl 720/2003) a fost transmis Comisiei pentru cultură, arte, mijloace de informare în masă cu adresa nr. 720/03.02.2003, Comisia pentru cultură, arte, mijloace de informare în masă fiind sesizată în fond. Proiectul de Lege au fost trimis, spre avizare, Comisiei pentru buget, finanţe şi bănci, Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi. Până la data încheierii raportului, Comisia a primit toate aceste avize, care au fost favorabile, în forma prezentată. În redactarea raportului, Comisia a ţinut cont şi de avizul emis de Consiliul Legislativ. 

.
Proiectul de Lege face parte din categoria legilor organice, potrivit prevederilor art. 72 alin. (3) din Constituţia României.


Proiectul de Lege a fost adoptat de Senat, în şedinţa din 19 decembrie 2002.

Proiectul de Lege a fost dezbătut în şedinţele Comisiei din zilele de 26 februarie, 13 şi 18 martie, 1, 2 şi 10 aprilie 2003. 

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au participat d-nul senator Răzvan Theodorescu, ministrul Culturii şi Cultelor, în calitate de iniţiator, precum şi d-nul Ioan Opriş, secretar de stat la Ministerul Culturii şi Cultelor şi d-nul Narcis Dorin Ion, director în Ministerul Culturii şi Cultelor. 


La lucrările Comisiei, în ziua votului final, au fost prezenţi 16 deputaţi, din totalul de 19 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (12 voturi pentru).


În urma dezbaterii, Comisia pentru cultură, arte, mijloace de informare în masă propune aprobarea proiectului Legii muzeelor şi a colecţiilor, cu amendamentele anexate.

I.  A M E N D A M E N T E   A D M I S E

la proiectul Legii muzeelor şi a colecţiilor publice
Nr.

crt.
Text iniţial
Textul propus 

(autorul amendamentului)
Motivarea amendamentelor propuse

0
1
2
3

1. 
Art. 1. – Prezenta lege reglementează regimul juridic general, clasificarea şi principiile organizării şi funcţionării muzeelor şi a colecţiilor publice din România.
Articolul 1 se modifică şi va avea următorul cuprins:

Art. 1. – Prezenta lege reglementează regimul juridic general, clasificarea şi principiile organizării şi funcţionării muzeelor şi ale colecţiilor publice, precum şi pe cele ale colecţiilor private accesibile publicului.

(Amendament propus de Comisie şi de d-nul deputat Márton Árpád Francisc)
Pentru o mai mare corectitudine a textului.

2. 
Art. 2. – În înţelesul prezentei legi, următorii termeni reprezintă: 

a) muzeu – instituţia publică de cultură, non-profit, aflată în serviciul societăţii care colecţionează, conservă, cercetează, restaurează, comunică şi expune, în scopul cunoaşterii, educării şi recreării, mărturii materiale şi spirituale ale existenţei şi evoluţiei comunităţilor umane, precum şi ale mediului înconjurător; 

b) colecţie – ansamblul de bunuri culturale şi naturale, constituit în mod sistematic şi coerent de către persoane fizice sau persoane juridice, de drept public sau de drept privat.
Articolul 2 se modifică şi va avea următorul cuprins:

Art. 2. – În înţelesul prezentei legi, următorii termeni sunt definiţi astfel:

a) muzeu – instituţia publică de cultură, aflată în serviciul societăţii, care colecţionează, conservă, cercetează, restaurează, comunică şi expune, în scopul cunoaşterii, educării şi recreării, mărturii materiale şi spirituale ale existenţei şi evoluţiei comunităţilor umane, precum şi ale mediului înconjurător;

b) colecţie – ansamblul de bunuri culturale şi naturale, constituit în mod sistematic şi coerent, de către persoane fizice sau persoane juridice de drept public sau de drept privat.

(Amendament propus de Comisie)
Instituţiile publice sunt, prin definiţie, non-profit.

3. 
Art. 3. – Funcţiile principale ale muzeului sunt:

a) constituirea, conservarea şi restaurarea patrimoniului muzeal;

b) evidenţa, protejarea, cercetarea şi dezvoltarea patrimoniului muzeal;


c) punerea în valoare a patrimoniului în scopul cunoaşterii, educării şi recreării.
Articolul 3 devine articolul 4.

(Amendament propus de Comisie)


Pentru o mai logică ordonare a textului.

4. 
Art. 4. – (1) Colecţiile pot fi publice sau private.

(2) În sensul prezentei legi, colecţiile publice sunt colecţiile accesibile publicului şi specialiştilor, indiferent de titularul dreptului de proprietate, care reunesc bunuri semnificative prin valoarea lor artistică, documentară, istorică, ştiinţifică, culturală şi memorialistică.

(3) Colecţiile private sunt colecţiile aflate în proprietatea privată a persoanelor fizice sau juridice, accesibile publicului şi specialiştilor numai cu acordul deţinătorilor.
Articolul 4 devine art. 3, se modifică şi va avea următorul cuprins:

Art. 3. – (1) În sensul prezentei legi, colecţiile publice sunt colecţiile accesibile publicului şi specialiştilor, indiferent de titularul dreptului de proprietate, care reunesc bunuri semnificative prin valoarea lor artistică, documentară, istorică, ştiinţifică, culturală şi memorialistică.

(2) Colecţiile private accesibile publicului sunt colecţiile aflate în proprietatea privată a persoanelor fizice sau juridice de drept privat, accesibile publicului şi specialiştilor, numai cu acordul deţinătorilor.

(Amendament propus de Comisie)
Pentru o mai bună ordonare a textului.

Pentru înlăturarea unor posibile confuzii.

5. 
_________________


Articolul 3, devenit art. 4, se modifică şi va avea următorul cuprins:

Art. 4. – Funcţiile principale ale muzeului sunt:

a) constituirea, conservarea şi restaurarea patrimoniului muzeal;

b) evidenţa, protejarea, cercetarea şi dezvoltarea patrimoniului muzeal;


c) punerea în valoare a patrimoniului muzeal în scopul cunoaşterii, educării şi recreării.

(Amendament propus de Comisie)
Pentru mai multă precizie în text.

6. 
Art. 5. – Funcţiile principale ale colecţiilor publice sunt următoarele:

a) gestionarea, evidenţa, cercetarea, protejarea, conservarea şi restaurarea patrimoniului propriu;

b) prezentarea patrimoniului propriu publicului şi asigurarea accesului specialiştilor în vederea cercetării acestui patrimoniu.
Articolul 5 se modifică şi va avea următorul cuprins:

Art. 5. – Funcţiile principale ale colecţiei sunt:

a) gestionarea, evidenţa, cercetarea, dezvoltarea, protejarea, conservarea şi restaurarea patrimoniului muzeal;

b) punerea în valoare a patrimoniului muzeal.

(Amendament propus de Comisie)
Dezvoltarea patrimoniului muzeal constituie o funcţie importantă a colecţiilor. 

Pentru o exprimare concordantă cu definiţiile din domeniu. 

7. 
Art. 6. – Statul protejează muzeele şi colecţiile publice, garantând libera lor funcţionare şi dezvoltare, şi poate acorda proprietarilor şi titularilor de alte drepturi reale sprijin financiar şi logistic, conform prevederilor legale în vigoare.
Articolul 6 se modifică şi va avea următorul cuprins:

Art. 6. – Statul, prin autorităţile administraţiei publice centrale, precum şi autorităţile administraţiei publice locale protejează muzeele şi colecţiile publice, precum şi colecţiile private accesibile publicului, garantează libera lor funcţionare şi dezvoltare şi poate acorda proprietarilor şi titularilor de alte drepturi reale sprijin financiar şi logistic, conform prevederilor legale.

(Amendament propus de Comisie)
Pentru o mai mare precizie a textului.

8. 
_________________
După art. 6 se introduce un nou articol, art. 7, care va avea următorul cuprins:

Art. 7. – Cultele susţin propriile muzee şi colecţii publice, putând beneficia de sprijin financiar şi logistic din partea autorităţilor administraţiei publice centrale şi locale, conform prevederilor legale în vigoare.

(Amendament propus de Comisie şi de d-nul deputat Márton Árpád Francisc)
Din motive de tehnică legislativă şi pentru a include o obligaţie clară a cultelor, în calitate de proprietari şi administratori ai unor muzee şi colecţii.



9. 
Art. 7. - (1) Patrimoniul muzeal reprezintă totalitatea bunurilor, a drepturilor şi obligaţiilor cu valoare patrimonială ce aparţin unui muzeu sau, după caz, unei colecţii publice.

(2) Bunurile care se află în patrimoniul muzeal pot face obiectul dreptului de proprietate publică a statului şi a unităţilor administrativ-teritoriale sau, după caz, al dreptului de proprietate privată.

(3) Regimul juridic al dreptului de proprietate publică şi/sau privată asupra bunurilor care se află în patrimoniul muzeal este reglementat conform dispoziţiilor legale în vigoare.
Articolul 7 se renumerotează şi devine articolul 8.

Art. 8. – …

(Amendament propus de Comisie)
Din motive de tehnică legislativă.

10. 
Art. 8. – Pot face obiectul unui patrimoniu muzeal, conform legii:

a) bunurile clasate în patrimoniul cultural naţional mobil, cu valoare excepţională, istorică, arheologică, etnografică, artistică, documentară, ştiinţifică şi tehnică, literară, cinematografică, numismatică, filatelică, heraldică, bibliofilă, cartografică şi epigrafică, reprezentând mărturii materiale şi spirituale ale evoluţiei comunităţilor umane, ale mediului înconjurător şi ale potenţialului creator uman;


b) bunurile imobile cu valoare excepţională, istorică, arheologică, etnografică, artistică, documentară, ştiinţifică şi tehnică;

c) rezervaţiile cu caracter arheologic, istoric, artistic, etnografic, tehnic şi arhitectural, constituite din terenuri, parcuri naturale, grădini botanice şi zoologice, precum şi construcţiile aferente;

d) alte bunuri care au rol documentar, educativ, recreativ, ilustrativ şi care pot fi folosite în cadrul expoziţiilor şi al altor manifestări muzeale.
Articolul 8se renumerotează, devine art. 9 se modifică şi va avea următorul cuprins:

Art. 9. – Pot face obiectul unui patrimoniu muzeal, conform legii:

a) bunurile clasate în patrimoniul cultural naţional mobil, de valoare excepţională, istorică, arheologică, etnografică, artistică, documentară, ştiinţifică şi tehnică, literară, cinematografică, numismatică, filatelică, heraldică, bibliofilă, cartografică şi epigrafică, reprezentând mărturii materiale şi spirituale ale evoluţiei comunităţilor umane, ale mediului înconjurător şi ale potenţialului creator uman;


b) bunurile imobile de valoare excepţională, istorică, arheologică, etnografică, artistică, documentară, ştiinţifică şi tehnică;

c) siturile, rezervaţiile având caracter arheologic, istoric, artistic, etnografic, tehnic şi arhitectural, constituite din terenuri, parcuri naturale, grădini botanice şi zoologice, precum şi construcţiile aferente;

d) alte bunuri care au rol documentar, educativ, recreativ, ilustrativ şi care pot fi folosite în cadrul expoziţiilor şi al altor manifestări muzeale.

(Amendament propus de Comisie şi, parţial, de     d-nii deputaţi Márton Árpád Francisc, Toró T. Tibor, Kovács Zoltán şi Szilágyi Zsolt)
Siturile constituie o categorie aparte de bunuri imobile.

Pentru o exprimare mai elegantă.



11. 
Art. 9. - (1) Proprietarii şi titularii de alte drepturi reale asupra muzeelor şi colecţiilor publice au următoarele obligaţii:

a) să asigure integritatea, securitatea, conservarea şi restaurarea bunurilor clasate în patrimoniul cultural naţional mobil care fac obiectul patrimoniului muzeal;

b) să realizeze evidenţa şi, după caz, clasarea bunurilor care fac obiectul patrimoniului muzeal;

c) să pună în valoare patrimoniul muzeal;


d) să asigure şi să garanteze accesul publicului şi al specialiştilor la bunurile care constituie patrimoniul muzeal;

e) să prevină folosirea patrimoniului muzeal în alte scopuri decât cele prevăzute de reglementările legale în vigoare;

f) să obţină autorizarea funcţionării, acreditarea şi, după caz, reacreditarea muzeului sau a colecţiei publice, în conformitate cu prevederile legale în vigoare;

g) să asigure prevenirea, localizarea şi stingerea incendiilor;

h) să asigure paza muzeului sau a colecţiilor publice şi dotarea acestora cu sisteme de protecţie eficiente;

i) să asigure protecţia necesară împotriva calamităţilor naturale.

(2) Proprietarii şi titularii de alte drepturi reale asupra muzeelor şi a colecţiilor publice de importanţă naţională sunt obligaţi să asigure parţial sau integral bunurile mobile şi imobile care fac obiectul patrimoniului muzeal, conform dispoziţiilor legale în vigoare.   

(3) Proprietarii şi titularii de alte drepturi reale asupra muzeelor şi a colecţiilor publice de importanţă regională, judeţeană şi locală sunt obligaţi să asigure, parţial sau integral, bunurile mobile şi imobile clasate în tezaur, respectiv în monumente istorice clasele A şi B, care fac obiectul patrimoniului muzeal, conform dispoziţiilor legale în vigoare. 
Articolul 9 se renumerotează, devine art. 10, se modifică şi va avea următorul cuprins:

Art. 10. - (1) Proprietarii şi titularii de alte drepturi reale asupra muzeelor şi colecţiilor publice au, în funcţie de obligaţiile ce le revin potrivit Codului Civil, următoarele responsabilităţi:

a) să asigure integritatea, securitatea, conservarea şi restaurarea bunurilor clasate în patrimoniul cultural naţional mobil care fac obiectul patrimoniului muzeal;

b) să realizeze evidenţa şi, după caz, clasarea bunurilor care fac obiectul patrimoniului muzeal;

c) să pună în valoare patrimoniul muzeal;


d) să asigure şi să garanteze accesul publicului şi al specialiştilor la bunurile care constituie patrimoniul muzeal;

e) cercetarea sau, după caz, punerea la dispoziţie, pentru cercetare, a bunurilor din patrimoniul muzeal;

f) să prevină folosirea patrimoniului muzeal în alte scopuri decât cele prevăzute de reglementările legale în vigoare;

g) să obţină autorizarea funcţionării, acreditarea şi, după caz, reacreditarea muzeului sau a colecţiei publice, în conformitate cu prevederile legale în vigoare;

h) să asigure prevenirea, localizarea şi stingerea incendiilor;

i) să asigure paza muzeului sau a colecţiilor publice şi dotarea acestora cu sisteme de protecţie eficiente;

j) să ia măsuri pentru prevenirea şi diminuarea pagubelor care pot fi aduse patrimoniului muzeal, în caz de calamitate naturală sau conflict armat.

(2) Proprietarii şi titularii de alte drepturi reale asupra muzeelor şi colecţiilor publice de importanţă naţională sunt obligaţi să încheie contracte de asigurare parţială sau integrală, în funcţie de obligaţiile ce le revin potrivit prevederilor Codului Civil, pentru bunurile mobile şi imobile care fac obiectul patrimoniului muzeal, conform dispoziţiilor legale în vigoare.   

(3) Proprietarii şi titularii de alte drepturi reale asupra muzeelor şi colecţiilor publice de importanţă regională, judeţeană şi locală sunt obligaţi să încheie contracte de asigurare parţială sau integrală, pentru bunurile mobile şi imobile clasate în patrimoniul cultural naţional, categoria Tezaur, respectiv, monumente istorice din clasele A şi B, care fac obiectul patrimoniului muzeal, conform dispoziţiilor legale în vigoare.

(4) Încheierea contractelor de asigurare prevăzute la alin. (2) şi (3) se face treptat, acordându-se prioritate bunurilor clasate în categoria Tezaur.

(5) Autorităţile administraţiei publice centrale sau locale, după caz, prevăd în bugetele proprii fondurile necesare pentru asigurarea bunurilor clasate în categoria Tezaur şi a imobilelor clasate în categoriile A şi B.

(6) Sumele alocate de persoanele fizice şi juridice de drept privat, pentru asigurarea bunurilor mobile clasate în categoria Tezaur, sunt deductibile din impozitul pe profit sau, după caz, din impozitul pe venit. 

(Amendament propus de Comisie şi, parţial, de     d-nii deputaţi Márton Árpád Francisc, Torò T. Tibor, Kovács Zoltán şi Szilágyi Zsolt) 
Din motive de tehnică legislativă.

Pentru mai multă claritate în text.

Cercetarea constituie o funcţie fundamentală a muzeului, iar proprietarii trebuie să aibă responsabilităţi şi în această privinţă.

Pentru a conferi mai multă precizie textului.

Pentru o mai mare claritate.

Pentru respectarea terminologiei legale în vigoare.

Pentru a permite încheierea contractelor, fără perturbarea modului de finanţare a muzeelor.

Pentru a asigura un mecanism de finanţare a acţiunilor prevăzute în lege.



12. 
Art. 10. – Autorităţile administraţiei publice centrale şi locale şi instituţiile publice de specialitate subordonate acestora, precum şi proprietarii şi titularii de alte drepturi reale asupra muzeelor şi colecţiilor publice pot coopera, după caz, cu organizaţii neguvernamentale, în vederea dezvoltării, protejării, conservării, restaurării şi valorificării patrimoniului muzeal, în interes ştiinţific sau cultural-turistic. 
Articolul 10 se renumerotează, devine art. 11, se modifică şi va avea următorul cuprins:

Art. 11. – Autorităţile administraţiei publice centrale şi locale şi instituţiile publice de specialitate subordonate acestora, precum şi proprietarii şi titularii de alte drepturi reale asupra muzeelor şi colecţiilor publice pot coopera, după caz, cu organizaţii neguvernamentale, în vederea dezvoltării, protejării, conservării, restaurării, cercetării şi punerii în valoare a patrimoniului muzeal, în interes ştiinţific sau cultural-turistic.

(Amendament propus de Comisie)
Din motive de tehnică legislativă.

Pentru a respecta terminologia de specialitate.



13. 
CAPITOLUL III

Clasificarea, înfiinţarea, acreditarea şi desfiinţarea muzeelor şi a colecţiilor publice
Titlul capitolului III se modifică şi va avea următorul cuprins:

CAPITOLUL III

Clasificarea, înfiinţarea şi acreditarea muzeelor şi a colecţiilor publice

(Amendament propus de Comisie)
Pentru a pune de acord titlul capitolului cu conţinutul.

14. 
Art. 11. - (1) Muzeele şi colecţiile publice pot fi de drept public sau de drept privat, în funcţie de forma de constituire, proprietate şi administrare a patrimoniului.

(2) Muzeele şi colecţiile publice de drept public se înfiinţează şi se organizează în subordinea autorităţilor administraţiei publice centrale sau locale, a altor autorităţi publice ori instituţii şi funcţionează potrivit regulamentelor proprii de organizare şi funcţionare, aprobate de autorităţile sau instituţiile tutelare.

(3) Muzeele şi colecţiile publice de drept privat se înfiinţează, se organizează şi funcţionează în subordinea persoanelor juridice private sau a persoanelor fizice.

(4) După forma de organizare, muzeele şi colecţiile publice au, de regulă, personalitate juridică; pot fi organizate şi muzee şi colecţii publice fără personalitate juridică.
Articolul 11 se renumerotează, devine art. 12, se modifică şi va avea următorul cuprins:

Art. 12. - (1) În funcţie de forma de proprietate, de constituire şi de modul de administrare a patrimoniului muzeal, muzeele şi colecţiile publice se pot afla în proprietate publică sau privată.

(2) Muzeele şi colecţiile aflate în proprietate publică se înfiinţează şi se organizează în subordinea autorităţilor administraţiei publice centrale sau locale, a altor autorităţi publice ori instituţii şi funcţionează potrivit regulamentelor proprii de organizare şi funcţionare, aprobate de autorităţile sau instituţiile tutelare.

(3) Muzeele şi colecţiile publice aflate în proprietate privată se înfiinţează, se organizează şi funcţionează în subordinea persoanelor juridice private sau a persoanelor fizice.

(4) După forma de organizare, muzeele şi colecţiile publice au personalitate juridică; prin excepţie de la regulă, se pot organiza muzee şi colecţii publice fără personalitate juridică.

(Amendament propus de Comisie)
Din motive de tehnică legislativă.

Pentru o exprimare juridică corectă.

Pentru înlăturarea unei exprimări confuze.

Pentru o exprimare juridică corectă.

Pentru o mai mare rigoare în exprimare.

15. 
Art. 12. – În funcţie de aria de acoperire teritorială, de mărimea şi importanţa patrimoniului, muzeele şi colecţiile publice se clasifică în:

a) muzee şi colecţii publice de importanţă naţională;

b) muzee şi colecţii publice de importanţă regională;

c) muzee şi colecţii publice de importanţă judeţeană;

d) muzee şi colecţii publice de importanţă locală.
Articolul 12 se renumerotează şi devine art. 13

Art. 13. – ... 
(Amendament propus de Comisie)
Din motive de tehnică legislativă.

16. 
Art. 13. - (1) Muzeele şi colecţiile publice de importanţă naţională sunt muzeele şi colecţiile publice de drept public sau de drept privat, care deţin în patrimoniul lor muzeal bunuri cu valoare excepţională, semnificative în plan naţional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie. Muzeele şi colecţiile publice de importanţă naţională sunt prevăzute în anexa nr. 1.

(2) Muzeele şi colecţiile publice de importanţă regională sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan regional. Muzeele şi colecţiile publice de importanţă regională sunt prevăzute în anexa nr. 2.

(3) Muzeele şi colecţiile publice de importanţă judeţeană sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan judeţean. Muzeele şi colecţiile publice de importanţă judeţeană sunt prevăzute în anexa nr. 3.

(4) Muzeele şi colecţiile publice de importanţă locală sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan municipal, orăşenesc sau comunal.
Articolul 13 se renumerotează, devine art. 14, se modifică şi va avea următorul cuprins:

Art. 14. - (1) Muzeele şi colecţiile publice de importanţă naţională sunt muzeele şi colecţiile publice de drept public sau de drept privat, care deţin în patrimoniul lor muzeal bunuri de valoare excepţională, semnificative în plan naţional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie; muzeele şi colecţiile publice de importanţă naţională sunt prevăzute în Anexa nr. 1.

(2) Muzeele şi colecţiile publice de importanţă regională sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan regional; muzeele şi colecţiile publice de importanţă regională sunt prevăzute în Anexa nr. 2.

(3) Muzeele şi colecţiile publice de importanţă judeţeană sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan judeţean; muzeele şi colecţiile publice de importanţă judeţeană sunt prevăzute în Anexa nr. 3.

(4) Muzeele şi colecţiile publice de importanţă locală sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan municipal, orăşenesc sau comunal.

(Amendament propus de Comisie)
Din motive de tehnică legislativă.

17. 
Art. 14. - (1) Acordarea titulaturii de muzeu sau, după caz, de colecţie publică de importanţă naţională se aprobă prin hotărâre de Guvern, iniţiată de Ministerul Culturii şi Cultelor, cu avizul Comisiei Naţionale a Muzeelor şi Colecţiilor. 

(2) Clasificarea şi/sau schimbarea clasei din care fac parte muzeele şi colecţiile publice, cu excepţia cazurilor prevăzute la alin. (1), se realizează prin ordin al ministrului culturii şi cultelor, cu avizul Comisiei Naţionale a Muzeelor şi Colecţiilor.

(3) În termen de 60 de zile de la data intrării în vigoare a prezentei legi, Comisia Naţională a Muzeelor şi Colecţiilor va elabora normele de clasificare a muzeelor şi colecţiilor publice, aprobate prin ordin al ministrului culturii şi cultelor, care se vor publica în Monitorul Oficial al României, Partea I.   
Articolul 14 se renumerotează, devine art. 15, se modifică şi va avea următorul cuprins:

Art. 15. - (1) Acordarea titulaturii de muzeu sau, după caz, de colecţie publică de importanţă naţională, altor muzee sau colecţii publice decât cele prevăzute în Anexa nr. 1, se aprobă prin hotărâre a Guvernului, iniţiată de Ministerul Culturii şi Cultelor, cu avizul Comisiei Naţionale a Muzeelor şi Colecţiilor. 

(2) Clasificarea şi/sau schimbarea clasei din care fac parte muzeele şi colecţiile publice, cu excepţia cazurilor prevăzute la alin. (1), se realizează prin ordin al ministrului culturii şi cultelor, cu avizul Comisiei Naţionale a Muzeelor şi Colecţiilor, la propunerea autorităţii în subordinea căreia se află muzeul sau colecţia publică.

(3) Muzeele şi colecţiile publice, indiferent de constituire şi de forma de proprietate şi administrare a patrimoniului muzeal, funcţionează în concordanţă cu normele metodologice cu privire la funcţionarea muzeelor şi colecţiilor publice, elaborate de Ministerul Culturii şi Cultelor, cu avizul Comisiei Naţionale a Muzeelor şi Colecţiilor şi aprobate de ministrul culturii şi cultelor, prin ordin. 

(Amendament propus de Comisie şi, parţial, de     d-nii deputaţi Torò T. Tibor, Kovács Zoltán şi Szilágyi Zsolt)
Din motive de tehnică legislativă.

Pentru a nu crea o contradicţie între prevederile acestui articol (15) şi cele din art. 13.

Pentru crearea unui mecanism funcţional de clasificare a muzeelor.

Alin. (3) al fostului articol 14 devine, cu modificări, alin. (3) al art. 40 – fiind o dispoziţie tranzitorie.

18. 
Secţiunea a 2-a

Înfiinţarea, acreditarea şi desfiinţarea
Titlul secţiunii a 2-a din capitolul III se modifică şi va avea următorul cuprins:

Secţiunea a 2-a

Înfiinţarea şi acreditarea 

(Amendament propus de Comisie)
Pentru a pune de acord titlul secţiunii cu conţinutul acesteia.

19. 
Art. 15. - (1) Înfiinţarea muzeelor şi a colecţiilor publice, indiferent de forma de constituire, proprietate şi administrare a patrimoniului, este reglementată prin prezenta lege. 

(2) Pentru înfiinţarea muzeelor şi a colecţiilor publice este necesar avizul prealabil al Comisiei Naţionale a Muzeelor şi Colecţiilor. Obligaţia obţinerii avizului prealabil revine, de drept, persoanei fizice sau juridice care solicită înfiinţarea unui muzeu sau a unei colecţii publice.

(3) În termen de 60 de zile de la intrarea în vigoare a prezentei legi, Comisia Naţională a Muzeelor şi Colecţiilor va elabora criteriile de acordare a avizului prealabil necesar pentru înfiinţarea muzeelor şi a colecţiilor publice, care vor fi aprobate prin ordin al ministrului culturii şi cultelor.  
Articolul 15 se renumerotează, devine art. 16, se modifică şi va avea următorul cuprins:

Art. 16. - (1) Înfiinţarea muzeelor şi a colecţiilor publice, indiferent de forma de constituire, proprietate şi administrare a patrimoniului, este reglementată prin prezenta lege. 

(2) Pentru înfiinţarea muzeelor şi a colecţiilor publice este necesar avizul prealabil al Comisiei Naţionale a Muzeelor şi Colecţiilor. 

(3) Obligaţia obţinerii avizului prealabil revine, de drept, persoanei fizice sau juridice care solicită înfiinţarea unui muzeu sau a unei colecţii publice.

(Amendament propus de Comisie)
Din motive de tehnică legislativă.

Alin. (3) al fostului articol 15 devine, modificat, alin. (1) al art. 40 – fiind o dispoziţie tranzitorie.

20. 
Art. 16. - (1) Funcţionarea muzeelor şi a colecţiilor publice, indiferent de forma de constituire, proprietate şi administrare a patrimoniului, este condiţionată de acreditarea acestora. 

(2) Autorităţile prevăzute la art. 11 alin. (2), altele decât Ministerul Culturii şi Cultelor, care au în subordine muzee şi colecţii publice, sunt obligate să solicite Ministerului Culturii şi Cultelor acreditarea acestora. Cererea de acreditare se depune la direcţia de specialitate din cadrul Ministerului Culturii şi Cultelor.

(3) Persoanele fizice şi persoanele juridice de drept privat, care au înfiinţat sau înfiinţează muzee şi colecţii publice în baza avizului prealabil prevăzut la art. 15 alin. (2), sunt obligate să solicite Ministerului Culturii şi Cultelor acreditarea acestora. Cererea de acreditare se depune la direcţia pentru cultură, culte şi patrimoniu cultural naţional judeţeană, respectiv a municipiului Bucureşti, în a cărei rază teritorială se află sediul muzeului sau al colecţiei publice respective.

(4) Acreditarea muzeelor şi a colecţiilor publice se aprobă prin ordinul ministrului culturii şi cultelor şi poate fi definitivă sau temporară. Acreditarea poate conţine condiţii sau recomandări în conformitate cu dispoziţiile legale în vigoare.  
Articolul 16 se renumerotează, devine art. 17, se modifică şi va avea următorul cuprins:

Art. 17. - (1) Funcţionarea muzeelor şi a colecţiilor publice, indiferent de forma de constituire, proprietate şi administrare a patrimoniului, este condiţionată de acreditarea acestora. 

(2) Autorităţile prevăzute la art. 12 alin. (2), altele decât Ministerul Culturii şi Cultelor, care au în subordine muzee şi colecţii publice, sunt obligate să solicite Ministerului Culturii şi Cultelor acreditarea acestora; cererea de acreditare se depune la direcţia de specialitate din cadrul Ministerului Culturii şi Cultelor.

(3) Persoanele fizice şi persoanele juridice de drept privat, care au înfiinţat sau înfiinţează muzee şi colecţii publice în baza avizului prealabil prevăzut la art. 16 alin. (2), sunt obligate să solicite Ministerului Culturii şi Cultelor acreditarea acestora; cererea de acreditare se depune la direcţia pentru cultură, culte şi patrimoniul cultural naţional judeţeană, respectiv a municipiului Bucureşti, în a cărei rază teritorială se află sediul muzeului sau al colecţiei publice respective.

(4) Acreditarea muzeelor şi a colecţiilor publice se aprobă, la propunerea Comisiei Naţionale a Muzeelor şi Colecţiilor, prin ordinul ministrului culturii şi cultelor.

(5) Acreditarea temporară poate conţine condiţii sau recomandări în conformitate cu dispoziţiile legale în vigoare.  

(Amendament propus de Comisie)
Din motive de tehnică legislativă.

Din motive de tehnică legislativă.

Din motive de tehnică legislativă.

Este necesară propunerea organismului de specialitate.

Acreditarea definitivă care conţine condiţii şi recomandări devine, automat, temporară.

21. 
Art. 17. – În termen de 60 de zile de la intrarea în vigoare a prezentei legi, Comisia Naţională a Muzeelor şi Colecţiilor va elabora criteriile de acreditare a muzeelor şi a colecţiilor publice, precum şi normele metodologice de acreditare a muzeelor şi a colecţiilor publice, aprobate prin ordin al ministrului culturii şi cultelor, care se va publica în Monitorul Oficial al României, Partea I.
Articolul 17 devine, cu modificări, alin. (2) al art. 40. 

(Amendament propus de Comisie)
Prevederea este de domeniul reglementărilor tranzitorii.

22. 
Art. 18. - (1) Desfiinţarea muzeelor şi colecţiilor publice are loc în cazul nerespectării prevederilor legale în vigoare sau a condiţiilor de acreditare.

(2) Desfiinţarea muzeelor şi a colecţiilor publice se face prin revocarea acreditării, dispusă prin ordin de către ministrul culturii şi cultelor, cu avizul Comisiei Naţionale a Muzeelor şi Colecţiilor.

(3) Din momentul revocării acreditării şi până la desfiinţare, proprietarul sau titularii de alte drepturi reale sunt obligaţi să respecte condiţiile impuse la acreditare, cu excepţia celor legate de expunerea patrimoniului şi de primirea publicului. 
Articolul 18 se modifică şi va avea următorul cuprins:

Art. 18. - (1) Revocarea acreditării muzeelor şi colecţiilor publice are loc în cazul nerespectării prevederilor legale în vigoare sau a condiţiilor de acreditare.

(2) Revocarea acreditării muzeelor şi a colecţiilor publice se face la propunerea Comisiei Naţionale a Muzeelor şi Colecţiilor, prin ordin al ministrului culturii şi cultelor.

(3) Din momentul revocării acreditării, proprietarul sau titularii de alte drepturi reale sunt obligaţi să respecte prevederile privind protejarea patrimoniului muzeal. 

(Amendament propus de Comisie)
Tot aşa după cum acreditarea este ulterioară înfiinţării, revocarea acreditării nu poate fi echivalată cu desfiinţarea.

Pentru o formulare mai elegantă.

Pentru evitarea unei posibile confuzii.

23. 
Art. 19. - (1) Ordinul ministrului culturii şi cultelor de desfiinţare a muzeelor şi a colecţiilor publice poate fi contestat în termen de 15 zile de la emitere. Contestaţia se depune la direcţia de specialitate din cadrul Ministrului Culturii şi Cultelor.

(2) Persoana nemulţumită de răspunsul primit la contestaţia prevăzută la alin. (1) se poate adresa instanţei de contencios administrativ, în condiţiile legii. 
Articolul 19 se modifică şi va avea următorul cuprins:

Art. 19. - (1) Ordinul ministrului culturii şi cultelor de revocare a acreditării muzeelor şi colecţiilor publice poate fi contestat în termen de 15 zile de la publicare; contestaţia se depune la ministrul culturii şi cultelor.

(2) Persoana nemulţumită de răspunsul primit la contestaţia prevăzută la alin. (1) se poate adresa instanţei de contencios administrativ, în condiţiile legii. 

(Amendament propus de Comisie)
Pentru punerea de acord cu prevederea din art. 18.

24. 
Art. 20. - (1) În subordinea muzeelor şi a colecţiilor publice pot funcţiona, ca unităţi fără personalitate juridică, secţii şi filiale, organizate în aceeaşi localitate sau în alte localităţi decât cea în care îşi au sediul muzeele şi colecţiile publice respective. 

(2) Secţiile şi filialele muzeelor şi colecţiilor publice pot fi denumite muzee sau colecţii, cu obligaţia precizării muzeului sau a colecţiei publice în a cărei subordine se află şi a obţinerii, pentru secţiile sau filialele respective, a avizului prealabil prevăzut la art. 15 alin. (2) şi a acreditării prevăzute la art. 16. 

(3) Organizarea şi funcţionarea secţiilor şi filialelor teritoriale ale muzeelor şi colecţiilor publice se stabilesc prin regulamentul de organizare şi funcţionare a muzeului sau a colecţiei publice în a căror subordine se află. 
Articolul 20 se modifică şi va avea următorul cuprins:
Art. 20. - (1) În subordinea muzeelor şi a colecţiilor publice pot funcţiona, ca unităţi fără personalitate juridică, secţii şi filiale, organizate în aceeaşi localitate sau în alte localităţi decât cea în care îşi au sediul muzeele şi colecţiile publice respective. 

(2) Secţiile şi filialele muzeelor şi colecţiilor publice pot fi denumite muzee sau colecţii, cu obligaţia precizării muzeului sau a colecţiei publice în a cărei subordine se află şi a obţinerii, pentru secţiile sau filialele respective, a avizului prealabil prevăzut la art. 16 alin. (2) şi a acreditării prevăzute la art. 17. 

(3) Organizarea şi funcţionarea secţiilor şi filialelor teritoriale ale muzeelor şi colecţiilor publice se stabilesc prin regulamentul de organizare şi funcţionare a muzeului sau a colecţiei publice în a căror subordine se află. 

(Amendament propus de Comisie)
Din motive de tehnică legislativă.

25. 
Art. 21. - (1) Activitatea muzeelor şi a colecţiilor publice de drept public se finanţează din alocaţii acordate de la bugetul de stat sau de la bugetele locale, după caz, şi din venituri extrabugetare.

(2) Veniturile extrabugetare provin din tarifele pentru serviciile oferite de muzee şi colecţii publice, din donaţii şi sponsorizări, din alte activităţi specifice.

(3) Veniturile prevăzute la alin. (2) sunt gestionate în regim extrabugetar, conform dispoziţiilor legale în vigoare. 
Articolul 21 se modifică şi va avea următorul cuprins:
Art. 21. - (1) Activitatea muzeelor şi a colecţiilor publice de drept public se finanţează din venituri proprii şi din alocaţii acordate de la bugetul de stat sau de la bugetele locale, după caz.

(2) Veniturile proprii provin din tarifele pentru serviciile oferite de muzee şi colecţii publice, din donaţii şi sponsorizări, din alte activităţi specifice.

(3) Veniturile prevăzute la alin. (2) sunt gestionate în regim extrabugetar, conform dispoziţiilor legale în vigoare. 

(Amendament propus de Comisie)
Pentru respectarea terminologiei de specialitate.

26. 
Art. 22. - (1) Sunt scutite de la plata taxelor de timbru succesiunile prin care se transmite un patrimoniu muzeal sau o colecţie în care persoanele fizice sau juridice au calitatea de moştenitori, numai dacă persoanele respective îşi asumă obligaţia, printr-o convenţie încheiată cu direcţia pentru cultură, culte şi patrimoniu cultural naţional judeţeană, respectiv a municipiului Bucureşti, să menţină la dispoziţia publicului, spre vizitare, patrimoniul muzeal respectiv, în condiţiile prezentei legi. 

(2) În cazul în care moştenitorii nu îndeplinesc obligaţia asumată prin convenţia prevăzută la alin.(1), taxa de timbru se recuperează pe baza notei de constatare întocmite de direcţia generală a finanţelor publice şi a controlului financiar de stat judeţeană, respectiv a municipiului Bucureşti, la sesizarea direcţiei judeţene pentru cultură, culte şi patrimoniu cultural naţional judeţene, respectiv a municipiului Bucureşti.

(3) Se consideră neîndeplinire a obligaţiei asumate, potrivit alin.(1), cazul în care accesul publicului este interzis pe o perioadă mai mare de 60 de zile într-un an calendaristic, cu excepţia situaţiilor în care obligaţia respectivă a devenit imposibil de executat pentru cauze neimputabile. 
Articolul 22 se modifică şi va avea următorul cuprins:

Art. 22. - (1) Sunt scutite de la plata taxelor de timbru succesiunile prin care se transmite un patrimoniu muzeal sau o colecţie în care persoanele fizice sau juridice au calitatea de moştenitori, numai dacă persoanele respective îşi asumă obligaţia, printr-o convenţie încheiată cu direcţia pentru cultură, culte şi patrimoniul cultural naţional judeţeană, respectiv a municipiului Bucureşti, să menţină la dispoziţia publicului, spre vizitare, patrimoniul muzeal respectiv, în condiţiile prezentei legi. 

(2) În cazul în care moştenitorii nu îndeplinesc obligaţia asumată prin convenţia prevăzută la alin.(1), taxa de timbru se recuperează pe baza notei de constatare întocmite de direcţia generală a finanţelor publice şi a controlului financiar de stat judeţeană, respectiv a municipiului Bucureşti, la sesizarea direcţiei pentru cultură, culte şi patrimoniul cultural naţional judeţene, respectiv a municipiului Bucureşti.

(3) Se consideră neîndeplinire a obligaţiei asumate, potrivit alin.(1), cazul în care accesul publicului este interzis pe o perioadă mai mare de 60 de zile într-un an calendaristic, cu excepţia situaţiilor în care obligaţia respectivă a devenit imposibil de executat pentru cauze neimputabile. 

(Amendament propus de Comisie)
Pentru păstrarea denumirii corecte a serviciului desconcentrat al Ministerului Culturii şi Cultelor.

Pentru eliminarea unei redundanţe.



27. 
Art. 23. – Preţurile şi tarifele pentru serviciile oferite de muzee şi colecţii publice sunt stabilite de către conducerea acestora.  În cazul muzeelor şi al colecţiilor publice de drept public, tarifele stabilite de acestea sunt aprobate de către autoritatea în a cărei subordine se află, conform dispoziţiilor legale în vigoare.  
Articolul 23 se modifică şi va avea următorul cuprins:

Art. 23. – (1) Preţurile şi tarifele pentru serviciile oferite de muzee şi colecţii publice sunt stabilite de către conducerea acestora.  

(2) În cazul muzeelor şi al colecţiilor publice de drept public, tarifele stabilite de acestea sunt aprobate de către autoritatea în a cărei subordine se află, conform dispoziţiilor legale în vigoare.  

(Amendament propus de Comisie)
Din motive de tehnică legislativă.

28. 
Art. 24. - (1) Muzeele şi colecţiile publice de drept public sunt organizate şi funcţionează conform prevederilor prezentei legi şi ale regulamentului de organizare şi funcţionare propriu, aprobat de către autoritatea în subordinea căreia se află, potrivit dispoziţiilor legale în vigoare. 

(2) Personalul de specialitate al muzeelor şi al colecţiilor publice cuprinde funcţiile de: muzeograf, cercetător, conservator, restaurator şi tehnician de muzeu.
Articolul 24 se modifică şi va avea următorul cuprins:

Art. 24. - (1) Muzeele şi colecţiile publice de drept public sunt organizate şi funcţionează conform prevederilor prezentei legi şi ale regulamentului de organizare şi funcţionare propriu, aprobat de către autoritatea în subordinea căreia se află, potrivit dispoziţiilor legale în vigoare. 

(2) Personalul de specialitate al muzeelor şi al colecţiilor publice cuprinde funcţiile de: muzeograf, cercetător, conservator, restaurator şi tehnician de muzeu, respectiv, arhitect, acolo unde este cazul.

(3) Pentru personalul muzeelor care lucrează în condiţii speciale de muncă, se va acorda un spor de toxicitate la salariu.

(4) Pentru personalul de specialitate şi tehnic care lucrează în depozite şi la organizarea unor expoziţii cu bunuri clasate în categoria Tezaur se va acorda un spor de confidenţialitate. 

(Amendament propus de Comisie şi de d-na deputat Mihaela Ionescu)
Arhitectul este un specialist necesar muzeului, a cărui activitate nu se aseamănă cu cea a unui muzeograf obişnuit.

Acest spor este necesar pentru personalul care lucrează pe funcţii de conservatori, restauratori, investigatori şi ca personal tehnic.

Pentru a se ţine cont de importanţa şi valoarea imensă a unor obiecte.

29. 
Art. 28. – În cadrul muzeelor şi al colecţiilor publice de drept public funcţionează comisii de evaluare şi/sau comisii de achiziţii de bunuri culturale. Membrii comisiilor sunt numiţi, prin decizie, de către directorul general sau, după caz, directorul muzeului sau al colecţiei publice de drept public.  
Articolul 28 se modifică şi va avea următorul cuprins:

Art. 28. – (1) În cadrul muzeelor şi al colecţiilor publice de drept public funcţionează comisii de evaluare şi/sau comisii de achiziţii de bunuri culturale.

(2) Membrii comisiilor menţionate la alin. (1) sunt numiţi, prin decizie, de către directorul general sau, după caz, directorul muzeului sau al colecţiei publice de drept public.  

(Amendament propus de Comisie)
Din motive de tehnică legislativă. 

30. 
Art. 30. – În domeniul muzeelor şi al colecţiilor publice, Ministerul Culturii şi Cultelor îndeplineşte, direct sau prin instituţiile sale subordonate, următoarele atribuţii: 

a) organizează sistemul naţional de cercetare, evidenţă, conservare, restaurare şi protejare a patrimoniului, de inspecţie şi clasificare a muzeelor şi a colecţiilor publice şi avizează reglementările tehnice aplicabile în domeniu; 

b) avizează normele metodologice de acreditare a muzeelor şi a colecţiilor publice; 

c) avizează criteriile de acreditare a muzeelor şi a colecţiilor publice; 

d) acordă şi retrage, în condiţiile prezentei legi, acreditarea funcţionării muzeelor şi a colecţiilor publice; 

e) propune acordarea titulaturii de muzeu sau, după caz, de colecţie publică de importanţă naţională; 

f) aprobă clasificarea muzeelor şi a colecţiilor publice; 

g) verifică respectarea condiţiilor de acreditare a muzeelor şi a colecţiilor publice aflate în subordinea autorităţilor administraţiei publice centrale şi locale; 

h) acordă asistenţă ştiinţifică şi de specialitate muzeelor, colecţiilor publice şi organizaţiilor neguvernamentale cu activitate în domeniu;

i) colaborează cu Ministerul Educaţiei şi Cercetării, respectiv cu Ministerul Muncii şi Solidarităţii Sociale, în vederea pregătirii specialiştilor şi a personalului auxiliar din domeniul muzeelor şi a colecţiilor publice, în conformitate cu prevederile Legii învăţământului nr. 84/1995, republicată, cu modificările şi completările ulterioare; 

j) colaborează cu Ministerul Apărării Naţionale, Ministerul de Interne şi cu celelalte autorităţi ale administraţiei publice cu atribuţii în domeniu, în vederea stabilirii măsurilor speciale de protejare a patrimoniului muzeal în caz de conflict armat, tulburări civile şi catastrofe naturale; 

k) avizează programele de dezvoltare muzeală; 

l) sprijină şi iniţiază cooperarea cu instituţii şi organizaţii din străinătate cu activitate în domeniul muzeelor şi al colecţiilor publice.  
Articolul 30 se modifică şi va avea următorul cuprins:

Art. 30. – În domeniul muzeelor şi al colecţiilor publice, Ministerul Culturii şi Cultelor exercită, prin direcţia sa de specialitate sau prin instituţiile sale subordonate, următoarele atribuţii: 

a) organizează sistemul naţional de cercetare, evidenţă, conservare, restaurare şi protejare a patrimoniului, de inspecţie şi clasificare a muzeelor şi a colecţiilor publice şi avizează reglementările tehnice aplicabile în domeniu; 

b) aprobă normele metodologice de acreditare a muzeelor şi a colecţiilor publice; 

c) aprobă criteriile de acreditare a muzeelor şi a colecţiilor publice; 

d) acordă şi revocă, în condiţiile prezentei legi, acreditarea funcţionării muzeelor şi a colecţiilor publice; 

e) propune acordarea titulaturii de muzeu sau, după caz, de colecţie publică de importanţă naţională; 

f) aprobă clasificarea muzeelor şi a colecţiilor publice; 

g) verifică respectarea condiţiilor de acreditare a muzeelor şi a colecţiilor publice aflate în subordinea autorităţilor administraţiei publice centrale şi locale; 

h) acordă asistenţă ştiinţifică şi de specialitate muzeelor, colecţiilor publice şi organizaţiilor neguvernamentale cu activitate în domeniu;

i) colaborează cu Ministerul Educaţiei şi Cercetării, respectiv cu Ministerul Muncii şi Solidarităţii Sociale, în vederea pregătirii specialiştilor şi a personalului auxiliar din domeniul muzeelor şi a colecţiilor publice, în conformitate cu prevederile Legii învăţământului nr. 84/1995, republicată, cu modificările şi completările ulterioare; 

j) colaborează cu Ministerul Apărării Naţionale, Ministerul de Interne şi cu celelalte autorităţi ale administraţiei publice cu atribuţii în domeniu, în vederea stabilirii măsurilor speciale de protejare a patrimoniului muzeal în caz de conflict armat, tulburări civile şi catastrofe naturale; 

k) avizează programele de dezvoltare muzeală; 

l) sprijină şi iniţiază cooperarea cu instituţii şi organizaţii din străinătate cu activitate în domeniul muzeelor şi al colecţiilor publice

m) finanţează activitatea editorială a Revistei muzeelor, publicată de Centrul pentru Formare, Educaţie Permanentă şi Management în Domeniul Culturii.  

(Amendament propus de Comisie) 
Pentru o exprimare mai clară.

Pentru a se asigura un regim egal de finanţare cu publicaţiile din domeniul monumentelor istorice.

31. 
Art. 31. – Direcţiile pentru cultură, culte şi patrimoniu cultural naţional judeţene, respectiv a municipiului Bucureşti, au următoarele atribuţii: 

a) propun Ministerului Culturii şi Cultelor acreditarea colecţiilor publice de drept privat;

b) verifică respectarea condiţiilor de acreditare a muzeelor şi a colecţiilor publice de drept privat;

c) constată contravenţii şi aplică sancţiuni în domeniul muzeelor şi al colecţiilor publice de pe raza lor de competenţă teritorială, conform dispoziţiilor legale în vigoare.
Articolul 31 se modifică şi va avea următorul cuprins:

Art. 31. – Direcţiile  pentru cultură, culte şi patrimoniul cultural naţional judeţene, respectiv, a municipiului Bucureşti, au următoarele atribuţii: 

a) propun Ministerului Culturii şi Cultelor acreditarea colecţiilor publice de drept privat;

b) verifică respectarea condiţiilor de acreditare a muzeelor şi a colecţiilor publice aflate în subordinea autorităţilor administraţiei locale, precum şi a muzeelor şi a colecţiilor publice de drept privat;

c) constată contravenţii şi aplică sancţiuni în domeniul muzeelor şi al colecţiilor publice de pe raza lor de competenţă teritorială, conform dispoziţiilor legale în vigoare.

(Amendament propus de d-nul deputat Ioan Onisei) 
Din motive de tehnică legislativă.

Pentru o mai mare claritate a textului.

32. 
Art. 32. - (1) Comisia Naţională a Muzeelor şi Colecţiilor este organismul ştiinţific consultativ şi de avizare în domeniu al Ministerului Culturii şi Cultelor.

(2) Comisia Naţională a Muzeelor şi Colecţiilor are următoarele atribuţii:

a) propune reglementări de specialitate privind domeniul muzeelor şi al colecţiilor publice, obligatorii pentru întreaga reţea de instituţii muzeale şi colecţii publice, indiferent de forma de proprietate, administrare şi finanţare;

b) acordă aviz consultativ pentru aprobarea strategiei naţionale de cercetare-dezvoltare din domeniul muzeelor şi al colecţiilor publice;

c) elaborează criteriile de acordare a avizului prealabil în vederea înfiinţării muzeelor şi a colecţiilor publice;

d) emite avize prealabile în vederea înfiinţării muzeelor şi a colecţiilor publice;

e) elaborează normele de clasificare a muzeelor şi a colecţiilor publice;

f) propune Ministerului Culturii şi Cultelor clasificarea muzeelor şi a colecţiilor publice;

g) emite avize privind desfiinţarea muzeelor şi a colecţiilor publice;

h) avizează acordarea titulaturii de muzeu sau, după caz, de colecţie publică de importanţă naţională;

i) avizează priorităţile de dezvoltare a muzeelor şi a colecţiilor publice aflate în subordinea Ministerului Culturii şi Cultelor;

j) avizează programele de pregătire a specialiştilor din domeniul muzeelor şi al colecţiilor publice.
Articolul 32 se modifică şi va avea următorul cuprins:
Art. 32. - (1) Comisia Naţională a Muzeelor şi Colecţiilor, care este organizată şi funcţionează conform legii, este organismul ştiinţific consultativ şi de avizare în domeniu al Ministerului Culturii şi Cultelor.

(2) În domeniul muzeelor şi colecţiilor, Comisia Naţională a Muzeelor şi Colecţiilor are următoarele atribuţii:

a) propune reglementări de specialitate privind domeniul muzeelor şi al colecţiilor publice, obligatorii pentru întreaga reţea de instituţii muzeale şi colecţii publice, indiferent de forma de proprietate, administrare şi finanţare;

b) acordă aviz consultativ pentru aprobarea strategiei naţionale de cercetare-dezvoltare din domeniul muzeelor şi al colecţiilor publice;

c) elaborează criteriile de acordare a avizului prealabil în vederea înfiinţării muzeelor şi a colecţiilor publice;

d) emite avize prealabile în vederea înfiinţării muzeelor şi a colecţiilor publice;

e) elaborează normele de clasificare a muzeelor şi a colecţiilor publice;

f) propune Ministerului Culturii şi Cultelor clasificarea muzeelor şi a colecţiilor publice;

g) emite avize privind desfiinţarea muzeelor şi a colecţiilor publice;

h) avizează acordarea titulaturii de muzeu sau, după caz, de colecţie publică de importanţă naţională;

i) avizează priorităţile de dezvoltare a muzeelor şi a colecţiilor publice aflate în subordinea Ministerului Culturii şi Cultelor;

j) avizează programele de pregătire a specialiştilor din domeniul muzeelor şi al colecţiilor publice;

k) propune Ministerului Culturii şi Cultelor acordarea unor distincţii şi recompense persoanelor care au adus contribuţii deosebite la dezvoltarea, cercetarea, evidenţa, conervarea, restaurarea şi punerea în valoare a patrimoniului muzeal.

(Amendament propus de d-nul deputat Ioan Onisei) 
Pentru o mai mare claritate a textului.

Pentru o mai mare claritate a textului.

Pentru a exista un aviz de specialitate în cazul acordării acestor distincţii.

0
1
2
3

33. 
Art. 34. – Constituie infracţiune încălcarea normelor de conservare, degradarea, aducerea în stare de neîntrebuiţare sau distrugerea bunurilor din patrimoniul muzeelor şi al colecţiilor publice şi se pedepseşte cu închisoare de la 6 luni la 5 ani sau cu amendă.
Articolul 34 se modifică şi va avea următorul cuprins:

Art. 34. – Constituie infracţiune degradarea, aducerea în stare de neîntrebuiţare sau distrugerea bunurilor din patrimoniul muzeelor şi al colecţiilor publice şi se pedepseşte cu închisoare de la 6 luni la 5 ani sau cu amendă.

(Amendament propus de d-nul deputat Ioan Onisei) 
Încălcarea normelor de conservare nu poate constitui infracţiune, având în vedere conţinutul acestor norme.

34. 
Art. 35. - (1) Constituie contravenţii următoarele fapte:

a) înfiinţarea de muzee şi colecţii publice fără obţinerea avizului prealabil şi/sau funcţionarea acestora fără obţinerea acreditării;

b) împiedicarea, prin orice mijloace, a accesului publicului la patrimoniul muzeal, cu excepţia cazurilor în care împiedicarea respectivă s-a realizat din cauze neimputabile;

c) schimbarea titulaturii muzeului sau, după caz, a colecţiei publice, cu nerespectarea procedurii prevăzute la art.14 alin.(1) şi (2);

d) neîncheierea contractelor de asigurare prevăzute la art.9 alin.(2) şi (3).

(2) Contravenţiile prevăzute la alin. (1) se sancţionează cu amendă de la 10.000.000 lei la 100.000.000 lei. 
Articolul 35 se modifică şi va avea următorul cuprins:

Art. 35. - (1) Constituie contravenţii următoarele fapte:

a) încălcarea normelor de conservare a patrimoniului muzeal;

b) înfiinţarea de muzee şi colecţii publice fără obţinerea avizului prealabil şi/sau funcţionarea acestora fără obţinerea acreditării;

c) împiedicarea, prin orice mijloace, a accesului publicului la patrimoniul muzeal, cu excepţia cazurilor în care aceasta este generată de cauze neimputabile;

d) schimbarea titulaturii muzeului sau, după caz, a colecţiei publice, cu nerespectarea procedurii prevăzute la art.14 alin.(1) şi (2);

e) neîncheierea contractelor de asigurare prevăzute la art.9 alin.(2) şi (3).

(2) Contravenţiile prevăzute la alin. (1) se sancţionează cu amendă de la 10.000.000 lei la 100.000.000 lei. 

(3) Cuantumul amenzilor poate fi actualizat prin hotărâre a Guvernului.

(Amendament propus de d-nul deputat Ioan Onisei şi de d-nul deputat Damian Brudaşca) 
Pentru punerea de acord cu prevederile articolului 35.

Pentru o exprimare mai elegantă.

Din motive de tehnică legislativă.

35. 
Art. 36. – Infracţiunea şi contravenţiile prevăzute la art. 34 şi, respectiv, art. 35 se constată, iar sancţiunile se aplică de către inspectori din cadrul direcţiilor pentru cultură, culte şi patrimoniu cultural naţional judeţene, respectiv a municipiului Bucureşti, împuterniciţi prin ordin al ministrului culturii şi cultelor.

Articolul 36 se modifică şi va avea următorul cuprins:

Art. 36. – Infracţiunea şi contravenţiile prevăzute la art. 34 şi, respectiv, art. 35 se constată, iar sancţiunile se aplică de către specialişti din cadrul Ministerului Culturii şi Cultelor şi ai direcţiilor pentru cultură, culte şi patrimoniul cultural naţional judeţene, respectiv a municipiului Bucureşti, împuterniciţi, ca atare, prin ordin al ministrului culturii şi cultelor.


(Amendament propus de d-nul deputat Ioan Onisei) 
Pentru o exprimare mai clară.


Art. 38. – Autorităţile administraţiei publice centrale şi locale, precum şi instituţiile publice de specialitate subordonate acestora colaborează, potrivit dispoziţiilor legale în vigoare, în vederea aplicării prevederilor prezentei legi.
Articolul 38 se elimină.

(Amendament propus de d-nul deputat Ioan Onisei)
Prevederea nu este necesară.


Art. 39. – Proprietarii şi titularii de alte drepturi reale asupra muzeelor şi a colecţiilor publice de importanţă naţională, care nu au încheiat contractul prevăzut la art. 9 alin.(2), precum şi proprietarii şi titularii de alte drepturi reale asupra muzeelor şi a colecţiilor publice de importanţă regională, judeţeană şi locală care nu au încheiat contractul prevăzut la art. 9 alin. (3) au obligaţia ca, în termen de 60 de zile de la intrarea în vigoare a prezentei legi, să încheie aceste contracte.
Articolul 39 se renumerotează ca art. 38, se modifică şi va avea următorul cuprins:

Art. 38. – Proprietarii şi titularii de alte drepturi reale asupra muzeelor şi a colecţiilor publice de importanţă naţională, care nu au încheiat contractul prevăzut la art. 10 alin.(2), precum şi proprietarii şi titularii de alte drepturi reale asupra muzeelor şi a colecţiilor publice de importanţă regională, judeţeană şi locală care nu au încheiat contractul prevăzut la art. 10 alin. (3) au obligaţia ca, în termen de 60 de zile de la intrarea în vigoare a prezentei legi, să încheie aceste contracte.

(Amendament propus de Comisie)
Din motive de tehnică legislativă.

36. 
Art. 40. – În termen de 60 de zile de la data intrării în vigoare a prezentei legi, Ministerul Culturii şi Cultelor va elabora, cu avizul Comisiei Naţionale a Muzeelor şi Colecţiilor, normele de securitate şi protejare a patrimoniului muzeal, aprobate prin ordin al ministrului culturii şi cultelor.
Articolul 40 se renumerotează ca art. 39, se modifică şi va avea următorul cuprins:

Art. 39. – (1) În termen de 60 de zile de la intrarea în vigoare a prezentei legi, Comisia Naţională a Muzeelor şi Colecţiilor va elabora criteriile de acordare a avizului prealabil necesar pentru înfiinţarea muzeelor şi a colecţiilor publice, care vor fi aprobate prin ordin al ministrului culturii şi cultelor.  

(2) În termen de 60 de zile de la intrarea în vigoare a prezentei legi, Comisia Naţională a Muzeelor şi Colecţiilor va elabora criteriile de acreditare a muzeelor şi a colecţiilor publice, precum şi normele metodologice de acreditare a muzeelor şi a colecţiilor publice, aprobate prin ordin al ministrului culturii şi cultelor, care se va publica în Monitorul Oficial al României, Partea I.
(3) În termen de 60 de zile de la data intrării în vigoare a prezentei legi, Comisia Naţională a Muzeelor şi Colecţiilor va elabora normele de clasificare a muzeelor şi colecţiilor publice, aprobate prin ordin al ministrului culturii şi cultelor, care se vor publica în Monitorul Oficial al României, Partea I.

(4) În termen de 60 de zile de la data intrării în vigoare a prezentei legi, Ministerul Culturii şi Cultelor va elabora normele metodologice cu privire la funcţionarea muzeelor şi colecţiilor publice, cu avizul Comisiei Naţionale a Muzeelor şi Colecţiilor şi aprobate de ministrul culturii şi cultelor, prin ordin. 

(5) În termen de 60 de zile de la data intrării în vigoare a prezentei legi, Ministerul Culturii şi Cultelor va elabora, cu avizul Comisiei Naţionale a Muzeelor şi Colecţiilor, normele de securitate şi protejare a patrimoniului muzeal, aprobate prin ordin al ministrului culturii şi cultelor.

(Amendament propus de Comisie)
Toate prevederile din art. 40 au caracter de dispoziţii tranzitorii. Alineatele (1), (2) şi (3) au fost preluate din articolele 14, 15 şi 17, în numărătoarea iniţială.

Pentru corectitudinea exprimării.

37. 
ANEXA 1

Lista muzeelor de importanţă naţională

1. Muzeul Naţional de Artă al României – Bucureşti, Ministerul Culturii şi Cultelor

2. Muzeul Naţional de Istorie a României – Bucureşti, Ministerul Culturii şi Cultelor

3. Muzeul Satului din România – Bucureşti, Ministerul Culturii şi Cultelor

4. Muzeul Ţăranului Român – Bucureşti, Ministerul Culturii şi Cultelor

5. Muzeul Naţional de Artă Contemporană – Bucureşti, Ministerul Culturii şi Cultelor

6. Muzeul de Istorie Naturală „Grigore Antipa“ – Bucureşti, Ministerul Educaţiei şi Cercetării

7. Muzeul Militar Naţional – Bucureşti, Ministerul Apărării Naţionale

8. Muzeul Naţional al Pompierilor – Bucureşti, Ministerul de Interne

9. Muzeul Naţional Geologic – Bucureşti, Ministerul Educaţiei şi Cercetării

10. Muzeul Tehnic „Prof. ing. Dimitrie Leonida“ – Bucureşti, SC Electrica SA

11. Muzeul Naţional Cotroceni – Bucureşti, Preşedenţia României
12. Muzeul Naţional „George Enescu“ – Bucureşti, Primăria municipiului Bucureşti

13. Muzeul Literaturii Române – Bucureşti, Primăria municipiului Bucureşti

14. Muzeul Naţional Peleş – Sinaia, Ministerul Culturii şi Cultelor

15. Muzeul Naţional al Petrolului – Ploieşti, Petrom RA

16. Muzeul Naţional Brukenthal – Sibiu, Ministerul Culturii şi Cultelor

17. Complexul Naţional Muzeal „ASTRA“ – Sibiu, Consiliul Judeţean Sibiu

18. Muzeul Naţional de Istorie a Transilvaniei – Cluj – Napoca, Ministerul Culturii şi Cultelor

19. Complexul Naţional Muzeal „Moldova“ – Iaşi, Ministerul Culturii şi Cultelor

20. Muzeul Bran - Bran, Ministerul Culturii şi Cultelor

21. Muzeul Carpaţilor Răsăriteni – Sfântu Gheorghe, Ministerul Culturii şi Cultelor

22. Memorialul Ipoteşti – Centrul Naţional de Studii „Mihai Eminescu“ – Ipoteşti, Consiliul Judeţean Botoşani

23. Muzeul Naţional al Unirii – Alba Iulia, Consiliul Judeţean Alba

24. Muzeul Viticulturii şi Pomiculturii – Goleşti, Consiliul Judeţean Argeş

25. Muzeul Agriculturii – Slobozia, Consiliul Judeţean Ialomiţa

26. Muzeul Naţional al Poliţiei – Târgovişte, Ministerul de Interne

27. Muzeul Marinei Române – Constanţa, Ministerul Apărării Naţionale
Anexa 1 se modifică şi va avea următorul cuprins:

 ANEXA 1

Lista muzeelor de importanţă naţională

1. Muzeul Naţional de Artă al României – Bucureşti, Ministerul Culturii şi Cultelor

2. Muzeul Naţional de Istorie a României – Bucureşti, Ministerul Culturii şi Cultelor

3. Muzeul Naţional al Satului – Bucureşti, Ministerul Culturii şi Cultelor

4. Muzeul Ţăranului Român – Bucureşti, Ministerul Culturii şi Cultelor

5. Muzeul Naţional de Artă Contemporană                 – Bucureşti, Ministerul Culturii şi Cultelor

6. Muzeul Naţional al Hărţilor şi al Cărţii Vechi – Bucureşti, Ministerul Culturii şi Cultelor

7. Muzeul Naţional de Istorie Naturală „Grigore Antipa“ – Bucureşti, Ministerul Educaţiei şi Cercetării

8. Muzeul Militar Naţional – Bucureşti, Ministerul Apărării Naţionale

9. Muzeul Naţional al Pompierilor – Bucureşti, Ministerul de Interne

10. Muzeul Naţional Geologic – Bucureşti, Ministerul Educaţiei şi Cercetării

11. Muzeul Naţional Tehnic „Prof. ing. Dimitrie Leonida“ – Bucureşti, SC Electrica SA

12. Muzeul Naţional Cotroceni – Bucureşti, Administraţia Prezidenţială
13. Muzeul Naţional „George Enescu“ – Bucureşti, Consiliul General al Municipiului Bucureşti

14. Muzeul Literaturii Române – Bucureşti, Consiliul General al Municipiului Bucureşti

15. Muzeul Naţional Peleş – Sinaia, Ministerul Culturii şi Cultelor

16. Muzeul Naţional al Petrolului – Ploieşti, Petrom RA

17. Muzeul Naţional Brukenthal – Sibiu, Ministerul Culturii şi Cultelor

18. Complexul Naţional Muzeal „ASTRA“ – Sibiu, Consiliul Judeţean Sibiu

19. Muzeul Naţional de Istorie a Transilvaniei – Cluj – Napoca, Ministerul Culturii şi Cultelor

20. Complexul Naţional Muzeal „Moldova“ – Iaşi, Ministerul Culturii şi Cultelor

21. Muzeul Naţional Bran - Bran, Ministerul Culturii şi Cultelor

22. Muzeul Carpaţilor Răsăriteni – Sfântu Gheorghe, Ministerul Culturii şi Cultelor

23. Memorialul Ipoteşti – Centrul Naţional de Studii „Mihai Eminescu“ – Ipoteşti, Consiliul Judeţean Botoşani

24. Muzeul Naţional al Unirii – Alba Iulia, Consiliul Judeţean Alba

25. Muzeul Viticulturii şi Pomiculturii – Goleşti, Consiliul Judeţean Argeş

26. Muzeul Naţional al Agriculturii – Slobozia, Consiliul Judeţean Ialomiţa

27. Muzeul Naţional al Poliţiei – Târgovişte, Ministerul de Interne

28. Muzeul Marinei Române – Constanţa, Ministerul Apărării Naţionale

(Amendament propus de Comisie)
Pentru a pune de acord denumirea instituţiei cu importanţa acesteia.

Pentru a include în listă o instituţie creată după iniţierea proiectului de lege, şi care este de importanţă naţională.  

Pentru a respecta denumirea actuală a instituţiei.

Pentru a respecta denumirea actuală a instituţiei.

„Preşedenţia“ României nu există.

Muzeul nu este în subordinea Primăriei, ci a Consiliului General.

Muzeul nu este în subordinea Primăriei, ci a Consiliului General.

Pentru a pune de acord denumirea instituţiei cu importanţa acesteia.

Pentru a pune de acord denumirea instituţiei cu importanţa acesteia.



II.  A M E N D A M E N T E   R E S P I N S E

În cursul dezbaterilor, Comisia a respins următoarele amendamente:

Nr.

crt.
Articolul

(textul iniţial)
Amendamentul respins (autorul)


Motivarea respingerii

0
1
2
3

1. 
Art. 3. – Funcţiile principale ale muzeului sunt:

a) constituirea, conservarea şi restaurarea patrimoniului muzeal;

b) evidenţa, protejarea, cercetarea şi dezvoltarea patrimoniului muzeal;


c) punerea în valoare a patrimoniului în scopul cunoaşterii, educării şi recreării.
Art. 3 se modifică şi va avea următorul cuprins:

Art. 3. – Funcţiile principale ale muzeului sunt:

a) constituirea, conservarea şi restaurarea patrimoniului muzeal;

b) evidenţa, protejarea, cercetarea şi dezvoltarea patrimoniului muzeal;


c) punerea în valoare a patrimoniului în scopul cunoaşterii, educării şi recreării.

d) promovarea pe plan european şi mondial a valorilor culturale artistice şi de patrimoniu româneşti.

(Amendament propus de d-na deputat Mihaela Ionescu şi de d-nul deputat Damian Brudaşca)
Motivarea amendamentului:

Pentru dezvoltarea textului

Motivaţia respingerii:

Prevederea ar fi redundantă.

2. 
Art. 4. – (1) Colecţiile pot fi publice sau private.

(2) În sensul prezentei legi, colecţiile publice sunt colecţiile accesibile publicului şi specialiştilor, indiferent de titularul dreptului de proprietate, care reunesc bunuri semnificative prin valoarea lor artistică, documentară, istorică, ştiinţifică, culturală şi memorialistică.

(3) Colecţiile private sunt colecţiile aflate în proprietatea privată a persoanelor fizice sau juridice, accesibile publicului şi specialiştilor numai cu acordul deţinătorilor.
Art. 4 se modifică şi va avea următorul cuprins:

Art. 4. – (1) Colecţiile pot fi publice sau private.

(a) Colecţiile publice  - colecţiile accesibile publicului şi specialiştilor, indiferent de titularul dreptului de proprietate, care reunesc bunuri semnificative prin valoarea lor artistică, documentară, istorică, ştiinţifică, culturală şi memorialistică. 

(b) Colecţiile private - colecţiile aflate în proprietatea privată a persoanelor fizice sau juridice, accesibile publicului şi specialiştilor numai cu acordul deţinătorilor.

(b1) În vederea realizării unor lucrări ştiinţifice de sinteză sau enciclopedice de interes naţional deţinătorii de colecţii private vor asigura consultarea şi valorificarea în interes ştiinţific a acestora.

(Amendament propus de d-na deputat Mihaela Ionescu şi de d-nul deputat Damian Brudaşca)
Motivarea amendamentului:

Pentru dezvoltarea textului

Motivaţia respingerii:

Prevederea ar fi redundantă.

3. 
Art.7.- (1) Patrimoniul muzeal reprezintă totalitatea bunurilor, a drepturilor şi obligaţiilor cu valoare patrimonială ce aparţin unui muzeu sau, după caz, unei colecţii publice.

(2) Bunurile care se află în patrimoniul muzeal pot face obiectul dreptului de proprietate publică a statului şi a unităţilor administrativ  teritoriale sau, după caz, al dreptului de proprietate privată.

(3) Regimul juridic al dreptului de proprietate publică şi/sau privată asupra bunurilor care se află în patrimoniul muzeal este reglementat conform dispoziţiilor legale în vigoare. 
Articolul 7 se modifică şi va avea următorul cuprins:
Art.7.- (1) Patrimoniul muzeal reprezintă totalitatea bunurilor, a drepturilor şi obligaţiilor cu valoare patrimonială ce aparţin unui muzeu sau, după caz, unei colecţii publice.

(2) Bunurile care se află în patrimoniul muzeal pot face obiectul dreptului de proprietate publică a statului şi a unităţilor administrativ  teritoriale sau, după caz, al dreptului de proprietate privată.

(3) Regimul juridic al dreptului de proprietate publică şi/sau privată asupra bunurilor care se află în patrimoniul muzeal este reglementat conform dispoziţiilor legale în vigoare.

( )La propunerea CNMC. Ministerul Culturii şi Cultelor va stabili criteriile şi caracteristicile pe baza căruia un bun va primi valoarea de patrimoniu, precum şi precedura de a fi scos din inventar, după ce a pierdut aceste caracteristici.

( ) Piesele de dubluri sau în serii din inventarul patrimoniului unui muzeu sau al unei colecţii publice se poate valorifica prin schimburi intermuzeale, cu avizul CNMC.

(Amendament propus de d-nii deputaţi Torò T. Tibor, Kovács Zoltán şi Szilágyi Zsolt)
Motivarea amendamentului

Pentru a asigura buna funcţionarea a unităţilor muzeale. 

Motivaţia respingerii:

Evaluarea bunurilor se face după alte proceduri, deja stabilite.

Şi procedura de schimb este, deja, permisă.

4. 
Art.8.- Pot face obiectul unui patrimoniu muzeal, conform legii:

a) bunurile clasate în patrimoniul cultural naţional mobil, cu valoare excepţională, istorică, arheologică, etnografică, artistică, documentară, ştiinţifică şi tehnică, literară, cinematografică, numismatică, filatelică heraldică, bibliofilă, cartografică şi epigrafică, reprezentând mărturii materiale şi spirituale ale evoluţiei comunităţilor umane, ale mediului înconjurător şi al potenţialului creator uman;

b) bunurile imobile cu valoare excepţională, istorică, arheologică, etnografică, artistică, documentară, ştiinţifică şi tehnică;
Articolul 8 se modifică şi va avea următorul cuprins:

Art.8.- Pot face obiectul unui patrimoniu muzeal, conform legii:

a) bunurile clasate în patrimoniul cultural naţional mobil, cu valoare excepţională, istorică, arheologică, etnografică, artistică, militară, ştiinţele naturii, documentară, ştiinţifică şi tehnică, literară, cinematografică, numismatică, filatelică heraldică, bibliofilă, cartografică şi epigrafică, reprezentând mărturii materiale şi spirituale ale evoluţiei comunităţilor umane, ale mediului înconjurător şi al potenţialului creator uman; 

b) bunurile imobile cu valoare excepţională, istorică, arheologică, etnografică, artistică, documentară, ştiinţifică şi tehnică;
b1) casele şi complexele memoriale;

(Amendament propus de d-na deputat Mihaela Ionescu, şi de d-nul deputat Damian Brudaşca)
Motivarea amendamentului

Pentru completarea textului.
Motivaţia respingerii:

Casele şi complexele memoriale sunt bunuri imobile, deci sunt cuprinse la lit. b).

5. 
Art.8.- 

a)……………………………………………

b)…………………………………………………….

c) rezervaţiile cu caracter arheologic, istoric, artistic, etnografic, tehnic şi arhitectural, constituie din terenuri, parcuri, grădini botanice şi zoologice precum şi construcţiile aferente;

d) alte bunuri care au rol documentar, educativ, recreativ, ilustrativ şi care pot fi folosite în cadrul expoziţiilor şi al altor manifestărilor muzeale.
Articolul 8 se modifică şi va avea următorul cuprins:
Art.8.- 

a)……………………………………………

b)…………………………………………………….

c)………………………………………………….

d) alte bunuri care au rol ştiinţific, documentar, educativ, recreativ, ilustrativ şi care pot fi folosite în cadrul expoziţiilor şi al altor manifestărilor muzeale.

(Amendament propus de d-nii deputaţi Torò T. Tibor, Kovács Zoltán şi Szilágyi Zsolt)
Motivarea amendamentului

Pentru o înşirare mai cuprinzătoare şi mai precisă.
Motivaţia respingerii:

Textul ar fi redundant.

6. 
Art. 10.- Autorităţile administraţiei publice centrale şi locale şi instituţiile publice de specialitate subordonate acestora, precum şi proprietarii şi titularii de alte drepturi reale asupra muzeelor şi colecţiilor publice pot coopera, după caz, cu organizaţii neguvernamentale, în vederea dezvoltării , protejării, conservării restaurării şi valorificării patrimoniului muzeal, în interes ştiinţific sau cultural-turistic.
Articolul 10 se modifică şi va avea următorul cuprins:
Art. 10.- Autorităţile administraţiei publice centrale şi locale şi instituţiile publice de specialitate subordonate acestora, precum şi proprietarii şi titularii de alte drepturi reale asupra muzeelor şi colecţiilor publice pot coopera, după caz, cu organizaţii neguvernamentale, de autoritate în domeniu, care dispun de colaboratori de specialitate cu experienţă în domeniul respectiv în vederea dezvoltării , protejării, conservării restaurării şi valorificării patrimoniului muzeal, în interes ştiinţific sau cultural – turistic.

(Amendament propus de d-na deputat Mihaela Ionescu)
Motivarea amendamentului

Pentru evitarea fraudelor.
Motivaţia respingerii:

Colaborarea trebuie să fie deschisă pentru orice organizaţie neguvernamentală, urmând ca hotărârea să se ia de la caz la caz, în funcţie de necesităţi.

7. 
Art.12.- În funcţie de aria de acoperire teritorială, de mărimea şi importanţa patrimoniului, muzeele şi colecţiile publice se clasifică în:

a) muzee şi colecţii publice de importanţă naţională;

b) muzee şi colecţii publice de importanţă regională;

c) muzee şi colecţii publice de importanţă judeţeană;

d) muzee şi colecţii publice de importanţă locală;
Articolul 12 se modifică şi va avea următorul cuprins:

Art.12.- În funcţie de aria de acoperire teritorială, de mărimea şi importanţa patrimoniului, muzeele şi colecţiile publice se clasifică în:

a) de importanţă naţională;

b) de importanţă regională;

c) de importanţă judeţeană;

d) de importanţă locală;

(Amendament propus de d-nul deputat Damian Brudaşca)
Motivarea amendamentului

Pentru evitarea repetiţiei.
Motivaţia respingerii:

Pentru evitarea oricărei confuzii.

8. 
Art.13.-(1) Muzeele şi colecţiile publice de importanţă naţională sunt muzeele şi colecţiile publice de drept public sau de drept privat care conţin în patrimoniul lor muzeal bunuri cu valoare excepţională semnificative în plan naţional pentru istorie, arheologie, etnologie, artă. Arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie, epigrafie. Muzeele şi colecţiile publice de importanţă naţională sunt prevăzute în anexa nr.1.
Articolul 13 se modifică şi va avea următorul cuprins:

Art. 13. - (1) Muzeele şi colecţiile publice de importanţă naţională sunt muzeele şi colecţiile publice de drept public sau de drept privat care conţin în patrimoniul lor muzeal bunuri cu valoare excepţională semnificative în plan naţional pentru istorie, arheologie, militară, ştiinţele naturii, etnologie, artă. Arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie, epigrafie. Muzeele şi colecţiile publice de importanţă naţională sunt prevăzute în anexa nr.1.

(Amendament propus de d-na deputat Mihaela Ionescu)
Motivarea amendamentului

Corectitudinea limbii.
Motivaţia respingerii:

Textul ar fi redundant.

9. 
Art. 14. - (1) Acordarea titulaturii de muzeu sau, după caz, de colecţie publică de importanţă naţională se aprobă prin hotărâre de Guvern, iniţiată de Ministerul Culturii şi Cultelor, cu avizul Comisiei Naţionale a Muzeelor şi Colecţiilor. 

(2) Clasificarea şi/sau schimbarea clasei din care fac parte muzeele şi colecţiile publice, cu excepţia cazurilor prevăzute la alin. (1), se realizează prin ordin al ministrului culturii şi cultelor, cu avizul Comisiei Naţionale a Muzeelor şi Colecţiilor.

(3) În termen de 60 de zile de la data intrării în vigoare a prezentei legi, Comisia Naţională a Muzeelor şi Colecţiilor va elabora normele de clasificare a muzeelor şi colecţiilor publice, aprobate prin ordin al ministrului Culturii şi Cultelor, care se vor publica în Monitorul Oficial al României, Partea I.   
Articolul 14 se modifică şi va avea următorul cuprins:

Art. 14. - (1) Acordarea titulaturii de muzeu sau, după caz, de colecţie publică de importanţă naţională se aprobă prin hotărâre de Guvern, iniţiată de Ministerul Culturii şi Cultelor, cu avizul Comisiei Naţionale a Muzeelor şi Colecţiilor. 

(2) Clasificarea şi/sau schimbarea clasei din care fac parte muzeele şi colecţiile publice, cu excepţia cazurilor prevăzute la alin. (1), se realizează prin ordin al ministrului Culturii şi Cultelor, cu avizul Comisiei Naţionale a Muzeelor şi Colecţiilor.

(3) În termen de 60 de zile de la data intrării în vigoare a prezentei legi, Comisia Naţională a Muzeelor şi Colecţiilor va elabora normele de clasificare a muzeelor şi colecţiilor publice, aprobate prin ordin al ministrului Culturii şi Cultelor, care se vor publica în Monitorul Oficial al României, Partea I.   

(Amendament propus de d-na deputat Mihaela Ionescu şi de d-nul deputat Damian Brudaşca)
Motivarea amendamentului

Pentru corectitudinea limbii.
Motivaţia respingerii:

Nu se utilizează asemenea grafii.

10. 
Art. 15. …

(3) În termen de 60 de zile de la intrarea în vigoare a prezentei legi, Comisia Naţională a Muzeelor şi Colecţiilor va elabora criteriile de acordare a avizului prealabil necesar pentru înfiinţarea muzeelor şi a colecţiilor publice, care vor fi aprobate prin ordin al ministrului culturii şi cultelor.  
Alin. (3) al art. 15 se modifică şi va avea următorul cuprins: 

(3) În termen de 60 de zile de la intrarea în vigoare a prezentei legi, Comisia Naţională a Muzeelor şi Colecţiilor va elabora criteriile de acordare a avizului prealabil necesar pentru înfiinţarea muzeelor şi a colecţiilor publice, care vor fi aprobate prin ordin al ministrului Culturii şi Cultelor.  

(Amendament propus de d-na deputat Mihaela Ionescu şi de d-nul deputat Damian Brudaşca)
Motivarea amendamentului

Pentru corectitudinea limbii.
Motivaţia respingerii:

Nu se utilizează asemenea grafii.

11. 
Art.18. - (1) Desfiinţarea muzeelor şi colecţiilor publice are loc în cazul nerespectării prevederilor legale în vigoare, sau a condiţiilor de acreditare. 

(2) Desfiinţarea muzeelor şi a colecţiilor publice se face prin revocarea acreditării, dispusă prin ordin de către ministrul culturii şi cultelor, cu avizul Comisiei Naţionale a Muzeelor şi Colecţiilor.
Alineatele (1) şi (2) ale art. 18 se modifică şi vor avea următorul cuprins:

Art.18. - (1) Desfiinţarea muzeelor şi colecţiilor publice este posibilă în cazul nerespectării prevederilor legale în vigoare, sau a condiţiilor de acreditare.

(2) Desfiinţarea muzeelor şi a colecţiilor publice se face prin revocarea acreditării, dispusă prin ordin de către ministrul Culturii şi Cultelor, cu avizul Comisiei Naţionale a Muzeelor şi Colecţiilor.
(Amendament propus de d-na deputat Mihaela Ionescu şi de d-nul deputat Damian Brudaşca)
Motivarea amendamentului

Pentru completarea textului şi pentru corectitudinea limbii
Motivaţia respingerii:

Textul ar fi redundant.

Nu se utilizează asemenea grafii.

12. 
Art. 19. - (1) Ordinul ministrului culturii şi cultelor de desfiinţare a muzeelor şi a colecţiilor publice poate fi contestat în termen de 15 zile de la emitere. Contestaţia se depune la direcţia de specialitate din cadrul Ministrului Culturii şi Cultelor.
Alineatul (1) al art. 19 se modifică şi va avea următorul cuprins:

Art. 19. - (1) Ordinul ministrului Culturii şi Cultelor de desfiinţare a muzeelor şi a colecţiilor publice poate fi contestat în termen de 15 zile de la emitere. Contestaţia se depune la direcţia de specialitate din cadrul Ministrului Culturii şi Cultelor.

(Amendament propus de d-na deputat Mihaela Ionescu şi de d-nul deputat Damian Brudaşca)
Motivarea amendamentului

Pentru corectitudinea limbii.
Motivaţia respingerii:

Nu se utilizează asemenea grafii.

13. 
Art.20.-
La art. 20 se introduce un nou alineat care va avea următorul cuprins:

Art.20.-

(4) În cazul când o secţie sau o filială a unui muzeu sau a unei colecţii publice dispune de un patrimoniu numeros şi caracteristic, pe baza documentaţiei întocmite de consiliul ştiinţific al unităţii din care face parte, se va declanşa procedura de acreditare a acesteia în unitate muzeală sau colecţie publică cu personalitate juridică separată.

(Amendament propus de d-nii deputaţi Toró T. Tibor, Kovács Zoltán,  Szilágyi Zsolt)
Motivarea amendamentului

Pentru a preveni supradimensionarea instituţională cu o serie de deficienţe funcţionale, administrative sau financiare.
Motivaţia respingerii:

Personalitatea juridică poate fi decisă numai prin o decizie a autorităţii tutelare.

14. 
Art. 21.-…..

(2) Veniturile extrabugetare provin din tarifele pentru serviciile oferite de muzee şi colecţii publice, din donaţii şi sponsorizări, din alte activităţi specifice.
Alineatul 2 al art. 21 de modifică şi va avea următorul cuprins:

 Art. 21.-…..

(2) Veniturile extrabugetare provin din tarifele pentru serviciile oferite de muzee şi colecţii publice, din comercializarea publicaţiilor proprii, a materialelor de prezentare a muzeului şi din replici după obiecte de artă aflate în muzeu, precum şi din obiecte anume concepute pentru a face publicitate muzeului, donaţii şi sponsorizări, din alte activităţi specifice.
(Amendament propus de d-na deputat Mihaela Ionescu şi de d-nul deputat Damian Brudaşca)
Motivarea amendamentului

Pentru completarea textului.
Motivaţia respingerii:

Prevederea ar fi redundantă.

15. 
Art. 21 –

(3) Veniturile prevăzute la alin (2) sunt gestionate în regim extrabugetar, conform dispoziţiilor legale în vigoare.
Alin. (3) al art. 21 se completează după cum urmează

Art. 21 –…….

(3) Veniturile prevăzute la alin (2) sunt gestionate în regim extrabugetar, conform dispoziţiilor legale în vigoare, fiind folosite integral în scopul dezvoltării specifice a reţelei muzeale naţionale.

(Amendament propus de d-nii deputaţi Toró T. Tibor, Kovács Zoltán,  Szilágyi Zsolt)
Motivarea amendamentului

Pentru a împiedica folosirea acestor fonduri în alte scopuri.
Motivaţia respingerii:

Prevederea ar fi redundantă.

16. 
Art.
După art. 21 se introduce un nou articol cu următorul cuprins: 

Art. 211 – Muzeele şi colecţiile publice, pe perioade limitate de timp, pot fi scutite de unele taxe către bugetul de stat şi bugetele locale, prin decizia autorităţii naţionale sau locale competente.

(Amendament propus de d-nii deputaţi Toró T. Tibor, Kovács Zoltán,  Szilágyi Zsolt)
Motivarea amendamentului

Pentru recuperarea carenţelor dezvoltării în ultimele decenii.
Motivaţia respingerii:

Prevederea este inaplicabilă.

17. 
Art. 22.- (1) Sunt scutite de plata taxelor de timbru succesiunile prin care se transmite un patrimoniu muzeal sau o colecţie în care persoanele fizice sau juridice au calitatea de moştenitori, numai dacă persoanele respective îşi asumă obligaţia, printr-o convenţie  încheiată cu direcţia pentru cultură culte şi patrimoniu cultural naţional judeţeană, respectiv a municipiului Bucureşti, să menţină la dispoziţia publicului, spre vizitare, patrimoniul muzeal respectiv, în condiţiile legii.

(2) În cazul în care moştenitorii nu îndeplinesc obligaţia asumată prin convenţia prevăzută la alin. (1) taxa de timbru se recuperează pe baza notei de constatare întocmită de direcţia generală a finanţelor publice şi a controlului financiar de stat judeţeană, respectiv a municipiului Bucureşti, la sesizarea direcţiei judeţene pentru cultură, culte şi patrimoniu cultural naţional, respectiv, a municipiului Bucureşti. 
Articolul 22 se modifică şi va avea următorul cuprins:

Art. 22.- (1) Sunt scutite de plata taxelor de timbru succesiunile prin care se transmite un patrimoniu muzeal sau o colecţie în care persoanele fizice sau juridice au calitatea de moştenitori, numai dacă persoanele respective îşi asumă obligaţia, printr-o convenţie  încheiată cu Direcţia pentru Cultură, Culte şi Patrimoniu Cultural Naţional judeţeană, respectiv a municipiului Bucureşti, să menţină la dispoziţia publicului, spre vizitare, patrimoniul muzeal respectiv, în condiţiile legii.

(2) În cazul în care moştenitorii nu îndeplinesc obligaţia asumată prin convenţia prevăzută la alin. (1) taxa de timbru se recuperează pe baza notei de constatare întocmită de Direcţia Generală a Finanţelor Publice şi a Controlului Financiar de Stat judeţeană, respectiv a municipiului Bucureşti, la sesizarea Direcţiei Judeţene pentru Cultură, Culte şi Patrimoniu Cultural Naţional, respectiv, a municipiului Bucureşti.

(Amendament propus de d-na deputat Mihaela Ionescu şi de d-nul deputat Damian Brudaşca)
Motivarea amendamentului

Pentru evitarea repetiţiei şi pentru evitarea abuzurilor şi subiectivismului.
Motivaţia respingerii:

Nu se utilizează asemenea grafii.

18. 
Art. 23. – Preţurile şi tarifele pentru serviciile oferite de muzee şi colecţii publice sunt stabilite de către conducerea acestora. În cazul muzeelor şi al colecţiilor publice de drept public, tarifele stabilite de acestea sunt aprobate de către autoritatea în a cărei subordine se află conform dispoziţiilor legale în vigoare. 
Articolul 23 se modifică şi va avea următorul cuprins:

Art. 23. – Preţurile şi tarifele pentru serviciile oferite de muzee şi colecţii publice sunt stabilite cu respectarea recomandărilor CNMC privind baremurilor minime, de către conducerea acestora. În cazul muzeelor şi al colecţiilor publice de drept public, tarifele stabilite de acestea sunt aprobate de către autoritatea în a cărei subordine se află conform dispoziţiilor legale în vigoare.

(Amendament propus de d-nii deputaţi Toró T. Tibor, Kovács Zoltán,  Szilágyi Zsolt)
Motivarea amendamentului

Pentru a fi în ton cu muzeele din alte ţări şi pentru a nu crea discrepanţe privind accesul şi folosirea informaţiilor despre patrimoniul muzeal
Motivaţia respingerii:

Nu este necesară o asemenea prevedere în textul legii, pentru că ea ar îngrădi libertatea muzeelor.

19. 
Art. 27.- (1) În cadrul muzeelor şi al colecţiilor publice de drept public pot funcţiona consilii ştiinţifice, ca organe de specialitate alcătuite din specialişti de profil, cu rol consultativ în domeniul cercetării ştiinţifice, organizării ştiinţifice, organizării sau structurării serviciilor, colecţiilor muzeale şi activităţilor culturale.
Alin. (1) al art. 27 se modifică şi va avea următorul cuprins:

Art. 27. - (1) În cadrul muzeelor şi al colecţiilor publice de drept public pot funcţiona consilii ştiinţifice, cu atribuţii speciale în elaborarea strategiei de dezvoltare şi a relaţiilor profesionale instituţionale ale unităţii. ca organe de specialitate alcătuite din specialişti de profil, cu rol consultativ în domeniul cercetării ştiinţifice, organizării ştiinţifice, organizării sau structurării serviciilor, colecţiilor muzeale şi activităţilor culturale.

(Amendament propus de d-nii deputaţi Toró T. Tibor, Kovács Zoltán,  Szilágyi Zsolt)
Motivarea amendamentului

Elaborarea strategiei de dezvoltare trebuie să intre în atribuţiile unui asemenea for consultativ de specialitate.
Motivaţia respingerii:

Rolul consiliilor este consultativ.

20. 
Art.27.- (4 ) Membrii consiliului ştiinţific sunt numiţi, prin decizie, de către directorul general, sau după caz directorul muzeului sau a colecţiei publice de drept public.
Alin. (4) al art. 27 se modifică şi va avea următorul cuprins:

Art. 27.- (4 ) Membrii consiliului ştiinţific sunt numiţi, prin decizie, de către directorul general, sau după caz directorul muzeului sau a colecţiei publice de drept public, după consultarea personalului de specialitate din cadrul instituţiei.

(Amendament propus de d-na deputat Mihaela Ionescu)


Motivarea amendamentului

Pentru conciziune.
Motivaţia respingerii:

Prevederea este redundantă.

21. 
Art. 28.- În cadrul muzeelor publice de drept public funcţionează comisii de evaluare şi/sau comisii de achiziţii de bunuri culturale. Membrii comisiilor sunt numiţi, prin decizie, de către directorul general  sau după caz, directorul muzeului sau al colecţiei publice de drept  public. 
Articolul 28 se modifică şi va avea următorul cuprins:

Art. 28. – În cadrul muzeelor publice de drept public funcţionează comisii de evaluare şi/sau comisii de achiziţii de bunuri culturale. Membrii comisiilor sunt numiţi, prin decizie, de către directorul general  sau după caz, directorul muzeului sau al colecţiei publice de drept  public, cu avizul consultativ al al Ministerului Culturii şi Cultelor.

(Amendament propus de d-na deputat Mihaela Ionescu)
Motivarea amendamentului

Pentru evitarea subiectivismului şi a abuzurilor.
Motivaţia respingerii:

Prevederea este redundantă.

22. 
Art. 29.- (1) Ministerul Culturii şi Cultelor elaborează şi asigură aplicarea strategiei naţionale şi urmăreşte respectarea prevederilor legale, a normelor şi metodologiilor din domeniul muzeelor şi al colecţiilor publice. 
Articolul 29 se modifică şi va avea următorul cuprins:

Art. 29.- (1) Ministerul Culturii şi Cultelor elaborează şi asigură aplicarea strategiei naţionale şi urmăreşte, prin structurile sale specifice interne cu personal specializat în domeniul muzeelor şia colecţiilor publice, respectarea prevederilor legale, a normelor şi metodologiilor din domeniul muzeelor şi al colecţiilor publice.

(Amendament propus de d-nii deputaţi Toró T. Tibor, Kovács Zoltán,  Szilágyi Zsolt)
Motivarea amendamentului

Este necesară prezenţa structurilor şi a personalului specializat în cadrul MC.
Motivaţia respingerii:

Prevederea este redundantă.

23. 
Art. 30.- b) avizează normele metodologice de acreditare a muzeelor şi colecţii publice;

c) avizează  criteriile de acreditarea a muzeelor şi a colecţiilor publice;

d) acordă şi retrage, în condiţiile prezentei legi, acreditarea funcţionării muzeelor şi a colecţiilor publice;
Literele b), c) şi d) ale art. 30 se modifică şi vor avea următorul cuprins: 

Art. 30. - b) avizează normele metodologice şi criteriile  de acreditare a muzeelor şi colecţii publice;

c) acordă şi retrage, în condiţiile prezentei legi, acreditarea muzeelor şi a colecţiilor publice;

(Amendament propus de d-na deputat Mihaela Ionescu)


Motivarea amendamentului

Pentru simplificarea textului.
Motivaţia respingerii:

Prevederea ar face mai dificilă înţelegerea textului.

24. 
Art. 31- Direcţiile pentru cultură, culte şi patrimoniu cultural naţional judeţene, respectiv a municipiului Bucureşti, au următoarele atribuţii:

…


Articolul 31 se modifică şi va avea următorul cuprins:

Art. 31. – Direcţiile judeţene pentru cultură, culte şi patrimoniu cultural naţional, respectiv a municipiului Bucureşti, au următoarele atribuţii:

…

(Amendament propus de d-na deputat Mihaela Ionescu)
Motivarea amendamentului

Pentru evitarea subiectivismului şi  a abuzurilor.
Motivaţia respingerii:

Prevederea actuală respectă denumirea exactă a serviciilor desconcentrate.

25. 
Art. 31.-…….

c) constată contravenţii şi aplică sancţiuni în domeniul muzeelor şi colecţiilor publice de pe raza lor de competenţă teritorială, conform dispoziţiilor legale în vigoare.
Litera c) a art. 31 se completează astfel:

c) constată contravenţii şi aplică sancţiuni în domeniul muzeelor şi colecţiilor publice, la sesizarea sau după consultarea consiliului ştiinţific al unităţii muzeale sau de colecţie publică, de pe raza lor de competenţă teritorială, conform dispoziţiilor legale în vigoare.

(Amendament propus de d-nii deputaţi Toró T. Tibor, Kovács Zoltán,  Szilágyi Zsolt)
Motivarea amendamentului

Direcţiile de cultură, neavând specialişti în domeniu, fără un consult prealabil cu un for de specialitate nu vor putea constata
Motivaţia respingerii:

Procedura ar complica inutil constatarea şi aplicarea sancţiunilor.

26. 
Art. 32.-…..

(2) Comisia Naţională a Muzeelor şi Colecţiilor are următoarele atribuţii:
Alineatul (2) al art. 32 se modifică şi va avea următorul cuprins:

(2) Comisia Naţională a Muzeelor şi Colecţiilor :

(Amendament propus de d-na deputat Mihaela Ionescu)
Motivarea amendamentului

Pentru simplificarea textului.
Motivaţia respingerii:

Prevederea ar face mai dificilă înţelegerea textului.

27. 
Art.34. –Constituie infracţiune încălcarea normelor de conservarea, degradarea, aducerea în stare de neîntrebuinţare sau distrugerea bunurilor din patrimoniul muzeelor şi al colecţiilor publice şi se pedepseşte  cu închisoare de la 6 luni la 5 ani sau cu amendă.
Articolul 34 se modifică şi va avea următorul cuprins:

Art. 34.- Constituie infracţiune încălcarea normelor de conservarea, degradarea, aducerea în stare de neîntrebuinţare sau distrugerea bunurilor din patrimoniul muzeelor şi al colecţiilor publice, precum şi nerecondiţionarea în timp util şi se pedepseşte  cu închisoare de la 6 luni la 5 ani sau cu amendă.

(Amendament propus de d-na deputat Mihaela Ionescu)
Motivarea amendamentului

Pentru completarea textului.
Motivaţia respingerii:

Prevederea este inutilă.

28. 
Art. 35.- (1) Constituie contravenţii următoarele fapte:

………

d) neîncheierea contractelor de asigurare prevăzute la art.9 alin.(2) şi (3)

…….

(2) Contravenţiile prevăzute la alin.(1) se sancţionează cu amendă de la 10.000.000. lei la 100.000.000.lei.
După litera d) a art. 35. se introduce o literă nouă, litera e) care va avea următorul conţinut:

Art.35. - (1) Constituie contravenţii următoarele fapte:

………………………………………………….

a) reproducerea neautorizată în scopul comercializării bunurilor din cadrul muzeelor şi colecţiilor publice.

b) Neasigurarea condiţiilor de conservare a obiectelor patrimoniu prin neglijenţă în serviciu a personalului sau din vina autorităţilor tutelare se sancţionează cu amendă de la 50.000.000 lei la 100.000.000 lei.

c) Sustragerea în scopul valorificării pe piaţa internă sau externă a bunurilor aflate în inventarul colecţiilor publice sau muzeelor cu închisoare de la 6 luni la 5 ani.

(2) Contravenţiile prevăzute la alin.(1) se sancţionează cu amendă de la 10.000.000. lei la 100.000.000.lei.

(Amendament propus de d-na deputat Mihaela Ionescu şi de d-nul deputat Damian Brudaşca)
Motivarea amendamentului

Pentru completarea textului.

Motivaţia respingerii:

Prevederea există, deja, în legislaţia în vigoare.

29. 
Anexa 2. 

Lista muzee de importanţă regională

5) Muzeul de Istorie Naţională şi Arheologie - Constanţa
Se propune eliminarea Muzeului de Istorie Naţională şi Arheologie - Constanţa, de la pct. 5   al listei muzeelor  de importanţă regională înscrise în Anexa 2

(Amendament propus de d-nul deputat Puiu Haşotti)
Motivarea amendamentului

MINA este depozitarul unui patrimoniu de excepţie. Muzeul are în administrare rezervaţii şi monumente arheologice de o inestimabilă valoare pentru istoria naţională şi universală.

Motivaţia respingerii:

Opinia Comisei Naţionale a Muzeelor şi Colecţiilor este că MINA este un muzeu de importanţă regională.

30. 
Anexa 1 

Lista muzeelor de importanţă naţională

27)…………………………….
Se introduce punctul 28 pe lista muzeelor de importanţă naţională înscrisă în Anexa 1

28) Muzeul de Istorie Naţională şi Arheologie  --Constanţa, Consiliul Judeţean Constanţa
Motivarea amendamentului

A se vedea amendamentul anterior. 

Motivaţia respingerii:

A se vedea amendamentul anterior.

